Az angol válogatottban 1985. június 16-án debütált, első mérkőzését az amerikai válogatott ellen játszotta. Az 1986-os világbajnokságra elutazott a kerettel, pályára azonban nem lépett. Az 1988-as Európa-bajnokságon a szovjet válogatott ellen játszotta első, és egyben utolsó mérkőzését a tornán. Az 1992-es Európa-bajnokságon már a csapat első számú kapusa volt. Első két mérkőzésén nem kapott gólt, azonban a válogatott már a csoportkörben kiesett. Az 1994-es világbajnokság selejtezőin továbbra is vele számoltak, azonban miután Norvégia és az USA válogatottjai ellen is veszítettek, Taylor Seaman-re cserélte le. Utolsó mérkőzését 1993-ban játszotta, éppen az amerikai válogatott ellen.